open-index/open-wikipedia-markdown huggingface dataset:
Staples

**Staples Inc.** (nytt navn LYRECO fra 2022) er verdens største leverandør av kontorrekvisita, datarekvisita og lignende. Selskapets norske avdeling har hovedkontor på Visperud i Lørenskog. Selskapet er organisert i to seksjoner - Staples Advantage som tar for seg organisasjoner med mer enn 20 ansatte i B2B-markedet og Staples Retail Norway som retter seg mot mindre bedrifter og private.

Selskapet har 23 stormarkedsbutikker i Norge og hvorav 3 er franchise-tagere. I tillegg har de en nettbutikk.

## Internasjonal historie
Kontorrekvisitakjeden ble stiftet i Boston i 1986 etter at Thomas Stemberg så seg lei på å være avhengig av små lokale butikker for å få tak i kontormatriell. Han slo seg sammen med Leo Kahn som var en rival i supermarked-bransjen i New England. Staples startet med hjelp av penger fra blant annet Bain Capital og Mitt Romney. Romney satt i styret til Staples i 15 år og var med å skape forretningsmodellen selskapet styres etter.

Selskapet ble børsnotert i 1989 og gikk inn i det europeiske markedet i 1992. I 1996 ble Staples et Fortune 500-selskap.

Selskapet har også navnerettighetene til Staples Center i Los Angeles som blant annet er kjent for minneseremonien til Michael Jackson.

## Staples i Norge
* Hovedkontor og sentrallager på Karihaugen i Oslo
* 20 stormarkedbutikkavdelinger i Alnabru, Bergen, Slependen, Trondheim, Tromsø, Tønsberg, Åsane, Bodø, Drammen, Fredrikstad, Hamar, Harstad, Haugesund, Hønefoss, Lillestrøm, Sandnes, Moss, Skien, Ski, Ålesund, Lysaker, Stavanger, Kristiansand, Oslo

## Bedriftsovertagelser
* 2010: Staples innfusjonerte den norske Binders-kjeden i merkevaren Staples.
* 2021: Lyreco kjøper Staples sin europeiske virksomhet

## Referanser


## Eksterne lenker
* 
* Norske nettsider
Lyderhorn avis

***Lyderhorn avis*** var en norsk avis som ble eid av Media Bergen og *[[Bergens Tidende]]*. Avisen kom med sitt første nummer 25. januar 2013. Den ble utgitt hver fredag og dekket Laksevåg bydel. Siste nummer kom i august 2015. Nettoopplaget for 2014 var 1181 eksemplarer. "Lyderhorn avis er slått sammen med Sydvesten, som nå dekker Bergen vest, Laksevåg og Fyllingsdalen," skrev Sydvesten på sin Facebook-side 30.10.2015. Sydvesten hadde dekket Bergen vest og Laksevåg fra 2002 til Lyderhorn ble etablert.

Redaktør var Mette L. Skulstad, mens Henning Jensen og Thomas Owren var journalister.

Lyderhorn var også en bydelsavis for Loddefjord og Ytre Laksevåg som kom ut fra november 1995 til desember 1998. Avisen ble distribuert hver måned, med unntak av januar, til alle husstandene i området. Lyderhorn kom med to nummer i 1995, ti nummer for året i 1996, 1997 og 1998. Avisen hadde brukbar økonomi, men valgte å legge ned driften da det ble startet en abonnementsavis i området. Den fikk imidlertid kort levetid.
Lyderhorn ble utgitt av Faktakunnskap AS, som også ga ut Landåsposten (fra 2002 navneendring til Årstadposten). Redaktør var Hans D. Fasmer.
## Referanser
Sparebanker i Oppland

En sparebank er en bank som er organisert som en selveiende institusjon, det vil si uten eksterne eiere. Dette til forskjell fra en forretningsbank organisert som et aksjeselskap og altså med aksjonærene som eiere. I Oppland har det vært følgende sparebanker:

* Lands Sparebank, etablert i 1839.
* Lillehammer Sparebank, etablert i 1841.
* Toten Sparebank, etablert i 1854.
* Vågå Sparebank, etablert i 1855.
* Biri Sparebank, etablert i 1857.
* Faaberg Sparebank, etablert i 1857.
* Gran Sparebank, etablert i 1857.
* Ringebu Sparebank, etablert i 1860.
* Sør-Fron Sparebank, etablert i 1860.
* Vestre Slidre Sparebank, etablert i 1860.
* Jevnaker Sparebank, etablert i 1862.
* Nord-Fron Sparebank, etablert i 1862.
* Lesja Sparebank, etablert i 1862.
* Nord-Aurdal Sparebank, etablert i 1863.
* Øyer Sparebank, etablert i 1863.
* Østre Gausdal Sparebank, Sparebank, etablert i 1864.
* Gjøvik Sparebank, Sparebank, etablert i 1865.
* Østre Slidre Sparebank, etablert i 1868.
* Lom & Skjåk Sparebank, etablert i 1873.
* Dovre Sparebank, etablert i 1876.
* Vang Sparebank, etablert i 1890.
* Sell Sparebank, etablert i 1909.
* Etnedal Sparebank, etablert i 1910.
* Lesjaskog Sparebank, etablert i 1910.
* Vestre Gausdal Sparebank, etablert i 1911.
* Vardal Sparebank, etablert i 1914.
* Fagernes Sparebank, etablert i 1931.
Anders Lysgaard d.y.

**Anders Lysgaard d.y.**, **Anders Thomassen Jørstad Lysgaard** (født 28. mars 1814 på Lunde i Gausdal, død 26. juli 1890) var gårdbruker, ordfører og  stortingsrepresentant.

Han var sønn av lensmann Thomas Tostensen Jørstad 1787-1880 og Sønnøv Olsdatter Undset (Biri) 1791-1866. På morssiden var han søskenbarn med konen til lensmann og eidsvollsmann Anders Lysgaard på Biri, og ble opptatt som deres pleiesønn og innsatt som arving til gården Svennes, som han overtok i 1840. Anders d.y. var døpt 'Anders Lysgaard' og brukte Lysgaard som familienavn. Anders d.y. var gift med Dorthea Marie Engø født 1816 i Borre.

Lysgaard var elev av Jacob Sverdrup på Sem landbruksskole. Han ble valgt til ordfører i Biri i 1848-1849 og i 1852-1855. Han var også varamedlem til Stortinget i 1848, stortingsmann fra 1857 og i årene 1859-1860.

Et økonomisk sammenbrudd førte i 1862 til at han måtte forlate Svennes og Biri, og han ble undertollbetjent i Skien i 1864, deretter overtollbetjent i Bergen fra 1871 der han var frem til sin død i 1890.

## Referanser


## Eksterne lenker
*
Mælefjell

**Mælefjell** (også skrevet **Mælefjellet**) er et fjell mellom Hjartdalen og Grunningsdalen, på grensa mellom Hjartdal og Seljord kommuner i Telemark.

Fjellet er med sine  meter over havet høyere enn naboen Lifjell i sørøst. Fjellets sekundærfaktor er blant de 100 lengste i Norge.

## Se også
* Liste over norske fjelltopper med størst sekundærfaktor

## Fotnoter



## Referanser
Bryterstyrt skanning

**Bryterstyrt skanning** er en indirekte styringsmåte av en datamaskin innen IKT-hjelpemidler.

Ved hjelp av skanning kan en person som kun kan betjene 1 eller 2 brytere som styringssystem velger ved hjelp av et utsøkingssystem.
Utsøking/skanning skjer ved at en ramme eller en pekefigur etc. flyttes eller forflytter seg fra felt til felt i skjermbildet til markøren er ved det ønskede feltet. (Se animasjonen)

## Skanningmetode
Utsøking ved hjelp av skanning kan være selvdirigert, dvs. for hvert trykk på bryteren går markøren til neste felt, eller kan foregå automatisk, dvs. programmet foretar utsøkingen. Ved selvdirigert skanning benyttes vanligvis 2 brytere, mens automatisk skanning krever bare én bryter.

## Skanningtype
Skanning kan foregå visuelt ved at et symbol på skjermen forflytter seg fra felt til felt. En maskinlyd kan markere den trinnvise forflytningen.
Auditiv skanning innebærer at ord/benevninger blir uttalt sekvensielt.

## Skanningteknikk
Utsøkingen kan foregå lineært eller ved rad- og kolonne skanning som vist i animasjonen. Er valgalternativene mange kan også felt - rad- og kolonne skanning benyttes. Antall valgmuligheter som tilbys bør være styrende for hvilken skanningteknikk som benyttes.
Dick Powell

**Richard Ewing «Dick» (**1904–1963) var en amerikansk sanger, skuespiller og filmprodusent.

## Filmer i utvalg
*1933 – *[[42. gate]]*
*1933 – *[[Gold Diggers 1933]]*
*1934 – *Hennes Løitnant*
*1938 – *Jeg gir meg ikke*
*1940 – *Jul midt på sommeren*
*1942 – *Stjernebanneret*
*1944 – *[[Det hendte i morgen]]*
*1944 – *[[Mord, min elskede]]*
*1945 – *[[Kringsatt]]*
*1948 – *[[De fordømtes legion]]*
*1950 – *[[Rødt betyr stopp]]*
*1951 – *[[Hevneren slår til]]*
*1952 – *[[Blendende løgn]]*
*1954 – *Susan lå her i natt*

## Referanser


## Eksterne lenker
* 
* 
*
Ögmundur Jónasson

**Ögmundur Jónasson** (født 17. juli 1948) er en islandsk politiker. Han har vært medlem av Alltinget siden 1995. Han ble utnevnt til Islands helseminister 1. februar 2009, men gikk av 30. september samme år i forbindelse med Icesave-avtalen. Han vendte tilbake til Islands regjering 1. januar 2011 for å lede det nyopprettede innenriksdepartementet som landets innenriksminister.

## Referanser


## Eksterne lenker
* 
* CV hos Alltinget
Ola Lønn Jenssen

**Ola Lønn Jenssen** (født 12. mars 1996) er en norsk tidligere fotballspiller.

Han fikk sin debut for Fredrikstad Fotballklubb i Addecoligaen mandag 8. april der han spilte høyrebeck gjennom hele kampen.

Før sesongen 2013 signerte Ola en A-lagskontrakt som strekker seg ut 2016. Jenssen har også ett NM-gull i bordtennis.

## Referanser


## Eksterne lenker
* 
* Ola Lønn Jenssen spillerprofil på ffksupporter.net
* Ola Lønn Jenssen signerer proffkontrakt på fredrikstadfk.no
Europamesterskapet i boccia

**Europamesterskapet i boccia** har vært avholdt siden 1993. Mesterskapet er kun for funksjonshemmede utøvere.

## Se også
*Verdensmesterskapet i boccia
*Verdenscupen i boccia
*Europacupen i boccia

## Eksterne lenker
* CPISRA - A Brief History of Boccia
Oberlandesgericht Frankfurt

**Oberlandesgericht München** er den eneste oberlandesgericht i den tyske delstaten Hessen.

## Over- og underordnete domstoler
Instansen over Oberlandesgericht Frankfurt er Bundesgerichtshof. Oberlandesgericht Frankfurt er ankeinstans for ti av Hessens ni landgerichter. Landgerichter under Oberlandesgericht Frankfurt er Landgericht Darmstadt, Landgericht Frankfurt am Main, Landgericht Fulda, Landgericht Gießen, Landgericht Hanau, Landgericht Kassel, Landgericht Limburg, Landgericht Marburg og Landgericht Wiesbaden.

## Eksterne lenker
* www.olg-frankfurt.de
Tube Alloys

**Tube Alloys** var et kodenavn for det hemmelige forsknings- og utviklingsprogrammet, godkjent av regjeringen i Storbritannia med deltakelse fra Canada, med formål å utviklet atomvåpen for Storbritannias atomprogram under andre verdenskrig. Med de vestalliertes atombombeprosjekt i 1942, måtte britenes innsats holdes på et så ekstremt høyt sikkerhetsnivå at selv i de høyeste kretsene i regjeringen ble prosjektet omtalt ved kode. Ved slutten av andre verdenskrig ble *Tube Alloys* referert spesielt til grunnstoffet plutonium, hvis eksistens var hemmelig helt til det ble brukt under bombingen av Nagasaki.

## Referanser


## Litteratur

*
*
*
*
*
*
*
*

## Eksterne lenker
* 
* 
*
Fernando Pereira

:*Må ikke forveksles med bocciaspilleren [[Fernando Ferreira]] og rullestolbasketballspilleren [[Fernando da Rocha Pereira]].*

**Fernando de Oliveira Pereira** (født 25. oktober 1954 i Porto) er en portugisisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese.  

Han har duchennes muskeldystrofi, og begynte med boccia i 2002, 48 år gammel. 

## Karriere
Pereira deltok i sine paralympiske leker i 2004 i Athen. Individuelt vant han sin gruppe i gruppespillet, men spilte ikke i finalespillet. I parkonkurransen, i klassen BC4, fikk han derimot sølv, sammen lagkameraten Bruno Valentim. Her vant Hongkong gullet. 

Ved EM i boccia 2005 i Póvoa de Varzim fikk han sølv individuelt, bak Bruno Valentim. Også i parkonkurransen fikk Portugal sølv, bak Ungarn. Han kom på 17.-plass ved VM i boccia 2006, men denne gangen vant Portugal gull i parkonkurransen. Året etter kom han på 8.-plass ved World Cup i boccia 2007, men fikk igjen sølv i parkonkurransen. Ved utgangen av 2008 var han rangert som nummer 7 i verden i sin klasse.

I 2008 deltok han ved sine andre paralympiske leker. I den individuelle konkurransen gikk han videre fra gruppespillet, med to seire og ett tap. Imidlertid ble han slått ut i kvartfinalen, der han tapte 2-9 for Leung Yuk Wing fra Hongkong. Leung fikk til slutt sølv i dette mesterskapet. I parkonkurransen spilte han igjen sammen Bruno Valentin, og disse fikk sølv etter finaletap 2-5 mot Brasil. Året etter deltok han ved Europamesterskapet i boccia 2009 i portugisiske Póvoa de Varzim. Individuelt fikk han sølv, etter å ha tapt finalen 2-3 for tsjekkiske Radek Prochazka. Også i parkonkurransen fikk Portugal sølv, bak Storbritannia.

Ved VM 2010 kom han på 4.-plass, etter at han tapte bronsekampen 3-4 for brasilianske Eliseu dos Santos. I parkonkurransen ble Portugal slått ut i kvartfinalen. Han kom på 9.-plass ved Europa Cup 2011 på Hamar, og 4.-plass ved World Cup 2011. 

Pereira deltok ikke ved Paralympiske sommerleker 2012 i London. 

## Referanser


## Eksterne lenker
* Profil hos IPC
Malin Stensønes

**Malin Stensønes** (født 1968) er en norsk organisasjonsleder, sakprosaforfatter og tidligere KrF-politiker. Fra 1. oktober 2022 er hun generalsekretær i Norske Kvinners Sanitetsforening. Hun har tidligere arbeidet i Norges Rederiforbund, Osloregionens Europakontor og NORAD. 

## Yrkesliv
Hun arbeidet i næringspolitisk avdeling i Norges Rederiforbund 1994-2010. Fra 2012 til 2014 var hun direktør for Osloregionens Europakontor i Brussel. Fra 2019 var hun kommunikasjonsdirektør i Norad og fra 2021 direktør for samfunnskontakt og konsernkommunikasjon i Aschehoug.

I tillegg til egne bøker, har hun også vært medforfatter på forsvarssjef Eirik Kristoffersens bok *Jegerånden* (Gyldendal, 2020). 

## Politisk arbeid
I 1989 var hun leder for Operasjon Dagsverk. I 2001 ledet hun TV-aksjonen for Kirkens Nødhjelp.

Fra 1997 til 1999 var hun politisk rådgiver i Forsvarsdepartementet under statsråd Dag Jostein Fjærvoll (KrF) i Kjell Magne Bondeviks første regjering. Hun kom da fra en stilling i Rederiforbundet, og gikk tilbake til nye oppgaver i Rederiforbundet.

Hun var fylkesleder i Akershus KrF fra 2011 til 2014, og var førstekandidat til Stortinget for Akershus KrF ved stortingsvalget i 2013, uten å bli valgt inn. 

## Bibliografi
* 2012 – *På våre vegne : soldatberetninger fra Afghanistan*, Aschehoug
* 2017 – *På vår vakt : beretninger fra politiets beredskapstropp*, Aschehoug
* 2021 - *Skyggejakt : fra innsiden av politiets kamp mot organisert kriminalitet*, Aschehoug 

## Referanser


## Eksterne lenker
*
Tour of Qatar 2013

**Tour of Qatar 2013** er den 12. utgaven av sykkelrittet Tour of Qatar. Det vil bli arrangert fra 3. februar til 8. februar 2013 i Qatar. Rittet er del av Asiatouren i landeveissykling 2012-13.

Rittet ble vunnet av briten Mark Cavendish, som i tillegg tok hele 4 (av 6!) etappeseiere. Cavendish vant også poengtrøya. Den første etappen ble vunnet av Brent Bookwalter, mens den andre etappen ble vunnet av hans lag BMC Racing Team. BMC hadde også vinneren av ungdomstrøya, Taylor Phinney, på laget. Det var de to overlegne lagene i rittet, i tillegg til Team Sky som hadde 4 ryttere blant topp 10. 

## Lag og deltagere

### Norske ryttere
Edvald Boasson Hagen og Gabriel Rasch kjører for Team Sky, mens Alexander Kristoff kjører som kaptein for Katjusja Team

## Etapper
### Søndag 3. februar – 1. etappe
; Kathara Cultural Village – Dukhan Beach, 145 km 

### Mandag 4. februar – 2. etappe (TTT)
; Al Rufaa Street, 14 km 

### Tirsdag 5. februar – 3. etappe
; Al Wakra – Mesaieed, 143 km 

### Onsdag 6. februar – 4. etappe
; Camel Race Track – Al Khor Corniche, 160 km 

### Torsdag 7. februar – 5. etappe
; Al Zubara Fort – Madinat Al Shamal, 154 km 

### Fredag 8. februar – 6. etappe
; Sealine Beach Resort – Doha Corniche, 116 km 

## Resultater
### Etappe for etappe

### Sammenlagt

### Poengtrøya

### Ungdomstrøya

### Lag

## Eksterne lenker
* 
*
Oak Ridge (Tennessee)

**Oak Ridge** er en by i Tennessee i USA. Byen ble grunnlagt på begynnelsen av 1940-tallet, under andre verdenskrig, som base for Manhattanprosjektet under ledelse av general Leslie R. Groves og fysikeren Robert Oppenheimer.

Totalt ble det oppført tre anlegg med formål å utføre forskning i forbindelse med elektromagnetisk separasjon, termisk diffusjon og gassdiffusjon. Anleggene ble løpende er i dag lagt ned, de to første umiddelbart etter krigens slutt, og sistnevnte i 1985.

Per 2009 utføres det avanserte atomære utviklingsarbeider og forskning på energi- og miljøproblemer på ved Oak Ridge National Laboratory.

## Referanser


## Eksterne lenker
*
Calutron

**Calutron** er en isotopseparator som virker etter samme prinsipp som et magnetisk massespektrometer. Det har navn etter *Cal*ifornia *U*niversity Cyclo*tron*. Instrumentet ble utviklet av den amerikanske fysikeren Ernest Lawrence og ble brukt til å fremstille uranisotopen , som var nødvendig for kjernefysiske våpen. Hvert instrument gir bare ca. 1&nbsp;mikrogram per time. For å få nok  ble det derfor bygd en rekke calutroner som ble installert ved Clinton-anleggene i Tennessee.

## Kilder
* 

## Eksterne lenker
*
Tollef Strand

**Tollef Strand** (født 1782, død 23. mars 1826) var underoffiser, lensmann og stortingsrepresentant i en periode. Han var født på Elverum.

Strand var Hedemarkens amt 3. representant til Stortinget i 1815–1817. Han var medlem av seks komiteer, deriblant komiteen om militære saker, innkvartering og verneplikt på gods.

## Referanser


## Kilder
* Tallak Lindstøl: *Stortinget og Statsraadet*, Stortinget og statsraadet : samt tillæg. B. 1 D. 2 : Biografier L-Ø samt tillæg digital utgave side 840
* 

## Eksterne lenker
*
Christopher Benedict Bøgh

**Christopher Benedict Bøgh** (født 29. januar 1773, død 5. november 1825) var sorenskriver og stortingsrepresentant fra Søndre Bergenhus amt. Han var født i Kerteminde på Fyn. I 1798 ble han cand.jur. og fikk året etter stilling som kopist i rentekammeret. 

Han flyttet til Norge og i 1804 ble han utnevnt til fogd i Nordhordland og Voss, i 1816 sorenskriver i Nordhordland.

Bøgh var Søndre Bergenhuus amts førsterepresentant til Stortinget i 1815–1817 og 1818–1820. Han bodde i Bergen, men utenfor valgdistriktet. Valget i 1815 ble allikevel godkjent med 57 mot 26 stemmer. I 1818 ble valget forkastet med 52 mot 19 stemmer.

Sammen med blant andre Johan Andreas Budtz, Georg Jacob Bull, Wilhelm F. K. Christie, Edvard Hagerup, Peter Motzfeldt, Jonas Rein og Lyder Sagen var han med i herreklubben Quodlibet i Bergen.

Bøgh døde på Voss under en tingreise. 

## Referanser


## Kilder
* Tallak Lindstøl: *Stortinget og Statsraadet*, . B. 1 D. 1 : Biografier A-K digital utgave side 156
* 
* Erling Gjelsvik: «Quodlibet - selvstendighetens herreklubb», *Grunnlovsmagasinet* 2014, side 35-37

## Eksterne lenker
*
Johan Andreas Budtz

**Johan Andreas Budtz** (født 1771, død 13. august 1845) var jurist og stortingsrepresentant. Budtz var født i Randers i Danmark. Etter juridisk embedseksamen arbeidet han som kopist i Rentekammeret og senere ble han fullmektig samme sted.

Fra 1803 hadde han stillingen som fogd i Sunnhordland og Hardanger og var bosatt på Kaarevigen på Stord.

Budtz representerte Søndre Bergenhus amt på Stortinget i fem perioder; 
1815–1817, 1818–1820, 1824–1826, 1827–1829 og
1833–1835.

I 1815–1817 var han 3. representant, det samme var han i siste periode. I 1818–1820 var han 1. suppleant og møtte for Christopher Benedict Bøgh fra mars da Bøghs valg ble forkastet. Både i 1824–1826 og 1827–1829 var han amtets 1. representant.

Sammen med blant andre Georg Jacob Bull, Christopher Benedict Bøgh, Wilhelm F. K. Christie, Edvard Hagerup, Peter Motzfeldt, Jonas Rein og Lyder Sagen var han med i herreklubben Quodlibet i Bergen.

## Referanser


## Kilder
* Tallak Lindstøl: *Stortinget og Statsraadet*, . B. 1 D. 1 : Biografier A-K digital utgave side 142
* 
* Erling Gjelsvik: «Quodlibet - selvstendighetens herreklubb», *Grunnlovsmagasinet* side 35-37

## Eksterne lenker
*
Giro d’Italia 1975

**Giro d'Italia 1975** var den 58. utgaven av Giro d'Italia. Rittet ble arrangert fra 17. mai til 7. juni og hadde lengde på  km fordelt på 22. etapper med en gjennomsnittshastighet på 35,255 km/t.  Italieneren Fausto Bertoglio vant sammenlagt. 

## [[Rosa trøye (Giro d'Italia) |Sammenlagt]]

## [[Rosa trøye (Giro d'Italia)|Sammenlagt – ''maglia rosa'']]

## Andre trøyer
**[[Poengtrøya (Giro d'Italia)|Maglia ciclamino]]*: Roger De Vlaeminck 
**[[Klatretrøya (Giro d'Italia)|Maglia verde]]*: Andrés Oliva og Francisco Galdós
R. A. Lafferty

**Raphael Aloysius Lafferty** (født 7. november 1914 i Neola i Iowa, død 18. mars 2002 i Broken Arrow i Oklahoma) var en amerikansk forfatter. Han er særlig anerkjent for novellene sine innen science fiction/fantasy-sjangeren, men publiserte også historiske romaner.

## Priser

Lafferty ble nominert til Hugo for romanen *Past Master* og novellene «Continued on the Next Rock», «Sky» og «Eurema's Dam». For sistnevnte fikk han en delt Hugo for beste novelle i 1973 (den andre vinnernovellen var «The Meeting» av Frederik Pohl og Cyril M. Kornbluth).

Han ble nominert til Nebulaprisen flere ganger, men mottok den aldri for et enkelt verk. I 1990 fikk han imidlertid hedersprisen *World Fantasy Award for Life Achievement*.

## Norske oversettelser

To av Laffertys noveller er oversatt til norsk:
* «Alle stykkene fra en elvebredd» («All Pieces of a River Shore»), oversatt av Thorstein Thelle i Donald A. Wollheim (red.): *Tidsstormen* (Fredhøis Forlag, uten år) (*The 1972 Annual World's Best SF*)
* «Treg tirsdag kveld» («Slow Tuesday Night»), oversatt av Arne Moen i Bing & Bringsværd (red.): *[[Nazar 1: Timeglass]]* (Gyldendal Norsk Forlags Lanterne-bøker, 1975)

## Referanser
Johannes Mikkelsen Borge

**Johannes Mikkelsen Borge** (født 1767 i Haus, død 11. juni 1855) var gårdbruker, lensmann og stortingsrepresentant. Borge var Søndre Bergenhus amts 4. representant til Stortinget 1815–1817.

Sønnen Mikkel Johannesen Borge var også stortingsrepresentant.

## Referanser


## Kilder
* Tallak Lindstøl: *Stortinget og Statsraadet*, . B. 1 D. 1 : Biografier A-K digital utgave side 116
* 

## Eksterne lenker
*
Carl Rønneberg

**Carl Esaias Rønneberg** (født 10. august 1779, død 29. januar 1858) var en norsk skipsreder og fiskeeksportør. Han grunnla handelshuset Rønneberg (senere Carl E. Rønneberg & Sønner), som ble det dominerende firmaet i den raskt fremvoksende byen Ålesund. Fra slutten av 1800-tallet ble han oppfattet som den kanskje viktigste av grunnleggerne av byen Ålesund. Han var farfar til bl.a. Joachim Holmboe Rønneberg.

Han var sønn av handelsborger Christopher Tjærandsen Rønneberg (1737–1824) og Margrethe Christine Rasmusdatter Frøysa (1736–1788), og ble gift i 1811 i Borgund (Ålesund) med Elisabeth Marie Mechlenburg (1781–1853), datter av handelsborger Hans Jacob Mechlenburg (1749–1800) og Anna Bagge Høgh født Holtermann (1750–1839). Faren Christopher Tjærandsen Rønneberg var bondesønn fra Jæren, men slo seg opp som handelsmann og ble en av de ledende handelsmennene på Sunnmøre.

## Se også
* Rønneberg (slekt fra Sunnmøre)

## Referanser
Floorknights

**Floorknights Crew** (FKC) er en dansegruppe som driver med breakdance. 

## Bakgrunn
De er fra Norge, Oslo, og ble startet opp i 1999. De er en av de eldste og mest veletablerte gruppene i Norge innen urban dans. De holder til på X-Ray ungdomskulturhus på Grünerløkka hvor de trener og lærer bort dans til barn og unge. FKC har deltatt i både nasjonale og internasjonale konkurranser samt andre eventer rundt om i verden. 

FKC var norgesmestre i 1999, 2001 og 2016. FKC driver hovedsakelig med breakdance, men de eksperimenterer med forskjellige dansestiler og de benytter seg ofte av teatralske uttrykk og ekstrem akrobatikk.

## Samfunnsengasjement
FKC er også engasjerte i samfunnet for å spre et positivt budskap og gode verdier til ungdom. Dette omfatter eksempelvis å skape gratis fritidsaktiviteter ved å lære bort dans, vise seg i nærmiljøet og promotere dans som et bedre alternativ til å henge på gatene.

For å utvikle dansemiljøet i Norge, har Floorknights arrangert flere konkurranser, deriblant den veletablerte Hunger 4 Battle serien der alle stiller opp gratis og pengene går til veldedighet. De arrangerte forøvrig også Battle of Norway (NM i breaking 2012). 

Adil Khan (kjent fra Dansefeber, og som dommer i Norske Talenter) var tidligere svært aktiv i gruppen.
Verdensmesterskapet i boccia

**Verdensmesterskapet i boccia** har vært avholdt siden 1986. Mesterskapet er kun for funksjonshemmede utøvere.

## Se også
*Europamesterskapet i boccia
*Verdenscupen i boccia
*Europacupen i boccia

## Eksterne lenker
* CPISRA - A Brief History of Boccia
Joachim Holmboe Rønneberg

**Joachim Holmboe Rønneberg**, vanligvis kalt **Joachim Rønneberg**, (1851–1929) var en norsk grosserer og Høyrepolitiker. Han tilhørte slekten Rønneberg, Ålesunds og Sunnmøres ledende handelsslekt i hans levetid, og var eier av regionens største bedrift, handelshuset Rønneberg. Han var også ordfører i Ålesund i 1896, varaordfører i periodene 1893–1895 og 1897–1901, og vararepresentant til Stortinget 1889–1891. Rønnebergvillaen ble bygget for ham i 1907.

## Bakgrunn og tidlig liv
Joachim Holmboe Rønneberg var sønn av grosserer og fransk konsul i Ålesund Rasmus Gerhard Rønneberg (1822–1884) og Anna Margrethe Holmboe (1825–1907). Morfaren var sorenskriver i Nordre Sunnmøre Joachim Gotsche Holmboe (1796–1876), mens faren tilhørte slekten Rønneberg, Ålesunds uten sammenligning ledende handelsslekt på 1800-tallet. Hans farfar var skipsreder og fiskeeksportør Carl Rønneberg (1779–1858), grunnlegger av det rønnebergske handelshus og ofte ansett som byen Ålesunds viktigste grunnlegger.

Han gikk på Aalesunds Borgerskole og Aalesunds Lærd- og Realskole (Latinskolen), og tok eksamen artium i 1869. Deretter studerte han ved *Die höhere Handelsschule* i Stuttgart og studerte til 1875 språk og handelsvitenskap i England, Frankrike og Spania.

## Eier av handelshuset Rønneberg

Han trådte i 1875 inn i handelshuset Carl E. Rønneberg & Sønner, grunnlagt av hans farfar i 1812, som på det tidspunktet var Ålesunds ledende handelshus. Han var prokurist i firmaet fra 1884 sammen med den yngre broren Carl E. Rønneberg d. y. og i 1904 ble han og broren innehavere av firmaet. 

Fra 1912, etter brorens død, ledet han firmaet alene. Han har blitt beskrevet som «en helt igjennom sympatisk mann, som levde etter læresetningen: rikdom forplikter», og hadde en rekke offentlige og private verv, som medlem av bystyre og formannskap og som ordfører og varaordfører i Ålesund, samt som vararepresentant til Stortinget for Høyre i perioden 1889–1891. Han ble utnevnt til ridder 1. klasse av St. Olavs Orden i 1895.

Joachim Holmboe Rønneberg fikk bygget Rønnebergvillaen på Rønneberghaugen i Ålesund sentrum, en villa som ble beskrevet som «juvelen» i jugendbyen som oppstod etter bybrannen i 1904. Den stod ferdig i 1907 og ble revet i 1973 for å gi plass til nytt rådhus.

Han var gift med Louise Fredrikke Brinchmann, datter av tollkasserer Harald Brinchmann. Han var bl.a. far til Anton Rønneberg og farfar til Joachim Rønneberg. Han var også svigerfar til Harald Lystad og oldefar til Joakim Lystad. 

Han var bror til Anna Rasmunda Rønneberg, gift med Hjalmar Ahasverus Schelven Munthe-Kaas.

## Se også
* Rønneberg (slekt fra Sunnmøre)

## Referanser


## Eksterne lenker
* Historier.no – Joakim Holmboe Rønneberg (Ordførerne i Ålesund)
Hans Olsen Westreim

**Hans Olsen Westreim** (født 12. august 1755, død 15. mai 1825) var gårdbruker, forlikskommissær og stortingsmann. Westreim var født på gården Vestreim i Ulvik i Hardanger. Han drev farsgården i noen år og ble senere
kårmann. 

Westreim var Søndre Bergenhus amts 2. representant til Stortinget 1815–1817.

## Referanser


## Kilder
* Tallak Lindstøl: *Stortinget og Statsraadet*, Stortinget og statsraadet : samt tillæg. B. 1 D. 2 : Biografier L-Ø samt tillæg digital utgave side 951
* 

## Eksterne lenker
*
Effusjon

**Effusjon** er lekkasje av gass gjennom en liten åpning. I prosessen strømmer individuelle molekyler gjennom åpningen uten å kollidere med andre molekyler. Dette skjer om diameteren på hullet er langt mindre enn midlere fri bane for molekylene. Ifølge Grahams lov er raten gassen effunderer (for eksempel hvor mange molekyler som passerer gjennom hullet per sekund) avhengig av molekylvekten. Gasser med lav molekylvekt effunderer raskere gjennom gasser med høy molekylvekt. For to gasser med samme temperatur T (og samme spesifikke varme), og dermed samme kinetiske energi er kvadratisk middelverdi av molekylfarten, v_{\rm rms}, til hver gass gitt med denne ligningen.

:\frac{3}{2}k_{\rm B} T  = \frac{M}{2} v_{\rm rms}^2
der k_{\rm B} er Boltzmannkonstanten. Lettere molekyl har dermed høyere fart. Dette fører til at flere molekyler passerer gjennom hullet per tidsenhet. Dette er grunnen til at en ballong fylt med hydrogen, som har lav molekylvekt, slipper ut gassen raskere enn en lik ballong fylt med oksygen, som har høyere molekylvekt.

## Referanser


## Eksterne lenker
* Grahams lov
August Gyldenstolpe (1849–1928)

**August Gyldenstolpe** (1849–1928) var en svensk diplomat og politiker, utenriksminister i Sverige fra 1904 til 1905.

## Liv og virke
### Bakgrunn
Han ble født som andre sønn til hoffmannen og militæroffiseren Carl Gyldenstolpe og dennes hustru Hedvig Vilhelmina Augusta Sofia Maria Teresia Lovisa von Fersen. Moren var datter til en av rikets herrer Fabian von Fersen. Han tok maturaseksamen i 1869. Han ble student i Uppsala i 1869. Han tok deretter *preliminärexamen* i 1871 og *kansliexamen* i 1873.

### Diplomatisk karriere
I 1874 ble han attasjé i København. Han tjenstegjorde ved Utrikesdepartementet i 1876 og ble samme år tjenestegjørende andresekretær ved samme departement. Neste år, i 1877, ble han utnevnt til samme post ved UD. I 1881 medfulgte en særskilt beskikkelse til Karlsruhe.

Han steg i gradene i årene som kom og tjenestegjorde blant annet ved legasjonen i Washington i USA. Etter å ha avansert ytterligere ble han kansliråd og avdelingsssjef ved UD i 1886. Tre år senere, i 1889, ble han kabinettssekretær.

Han giftet seg i 1891 med Norah Isabel Mary Plunkett. I årene 1895 til 1899 var han unionens sendemann til Brussel og i Haag, og til tsarhoffet i St. Petersburg i 1899.

### Utenriksminister
Etter at Alfred Lagerheim gikk av som utenriksminister falt Boströms valg på ny utenriksminister på Gyldenstolpe. Han ble ansett å være passende politisk fargeløs men nokså fremstående og ubesværlig diplomat. Han hadde imidlertid ingen politisk erfaring og ble av Boström holdt unna de egentlige unionsforhandlingene med Norge.

Han fortsatte etter Boströms avgang våren 1905 under den nye statsministeren Johan Olof Ramstedt. Han hevdet deretter at å beholde unionen med våpenmakt var utelukket, og at Sveriges interesser ble best tilgodeset av en unionsoppløsningen i minnelighet. Regjeringen gikk av i august 1905, etter at riksdagen og folkeopinionen ikke anså at den representerte Sveriges interesser.

### Fortsatt diplomatisk karriere
Etter sin avgang som sjef for UD ble han svensk sendebud til Paris, der han ble frem til 1918. Han vakte der respekt ved sitt tradisjonsrike modernavn og sin elegante opptreden.

## Referanser


## Litteratur
* *Den introducerade svenska adelns ättartavlor* , band III, Gaade - Höökenberg av Gustaf Elgenstierna, 1927 , Stockholm P. A. Norstedt & Söners Förlag.
* *Svenska Män och Kvinnor*. band 3,  G - H , Stockholm, Albert Bonniers Förlag, huvudredaktör Torsten Dahl, 1946.

## Eksterne lenker
* 
*
Joseph Corré

**Joseph Ferdinand Corré** (født 30. november 1967 i Clapham) er en britisk forretningsmann mest kjent som medstifter av undertøysfirmaet Agent Provocateur i 1994.

Han er sønn av den britiske impresario og Sex Pistols manager Malcolm McLaren og motedesigneren Vivienne Westwood. 

## Referanser


## Eksterne lenker
* ''Frekke Agent Provocateur åpner i Norge'', kjendis.no
* Agent Provocateurs hjemmeside
* ''Like mother, like son'', vogue.co.uk
DS «Hareidingen» (1916)

DS **«Hareidingen»** var et fiskefartøy bygget ved Rosenberg Mekaniske Verksted som byggenummer 44. Skipet ble overlevert til Rederiet Johan Hareide i desember 1916. Skipet ble rekvirert av den tyske marine (Kriegsmarine), og fikk kjennemerket V-5106. Skipet var under tysk kommando da det forliste.

## Historie
*1916: desember: Levert til Johan Hareide og Knut Flø, Hareid, døpt «Hareidingen».
*1919: Overtatt av Elais E.Hareide, Hareid.
*1920: Overtatt av Johan E.Hareide,Hareid.
*1931: Forlenget med 10.2 fot. Ny tonnasje 148 brt.
*1944: 11. februar: Forliste etter kollisjon med det tyske skipet «Triton» i Bergen havn.

## Kilder
* 
* Hareidingen www.warsailors.com
Höllvikens skulpturpark

**Höllvikens skulpturpark** (også **Falsterbonäs Open Air Museum**) er en svensk skulpturpark, som ligger i Höllviken i Vellinge kommune.

Höllvikens skulpturpark ble innviet i 2008, og er basert på utlån av skulpturer fra *Allan och Bo Hjelts stiftelse*,

Seks bronseskulpturer, hvorav fem framstilt av Gudmar Olovson, er satt opp langs Hjeltska promenaden, gangveien mellom Falsterbonäsets nordbredde og Länsväg 100.

## Skulpturer (fra vest til øst)
* Gudmar Olovson: *Concordia* (*Flukt*, 1974)
* Gudmar Olovson: *Les deux arbres* (*De to trær*, 1990)
* Gudmar Olovson: *Prélude* (*Innledning*, 2003)
* Gudmar Olovson:  *Les deux soeurs* (*Søstrene*, 2000)
* Gudmar Olovson:  *Femme-oiseau blessée* (*Kvinne likt en skadet fugl*, 2007)
* Peter Mandl: *Kassandra* (1996)

## Referanser


## Eksterne lenker
*
DS «Patrick»

DS **«Patrick»** var et lasteskip bygget ved Rosenberg Mekaniske Verksted som byggenummer 46. Skipet ble overlevert til Lødrups Rederi II A/S i mars 1918. Skipet ble videresolgt flere ganger for det til slutt ble hugget i 1952.

## «Patrick»
*1918: mars: Levert til Lødrups Rederi II A/S ved Carl Lødrup, Kristiania. Døpt «Patrick»
*1922: Solgt til A/S Patrick ved Fuhr & Bugge, Kristiania
*1924: oktober: A/S Patrick ved Birger Rafen, Kristiania
*1925: Overtatt av A/S Patrick ved Birger Rafen, Tønsberg
*1928: november: Solgt til A/S Emas ved Erling Mortensen, Oslo

## «Leonard Nilsen»
*1929: mai: Solgt til A/S Nordlandslinjen ved B.J.Nilsen, Harstad. Omdøpt «Leonard Nilsen»
*1935: Overtatt av A/S Nordlandslinjen ved O.Jacobsen, Harstad
*1949: Overtatt av A/S Nordlandslinjen ved K.M.Hegrum, Harstad

## «Norena»
*1950: januar: Solgt til Johannessen & Laksfoss, Oslo. Omdøpt «Norena»
*1950: mars: Solgt til Strømer & Laksfoss, Oslo
*1952: januar: Solgt til Olav Laksfoss, Oslo
*1952: 3. september: Ankom Stockton Shipbreaking Co.Ltd., Thornaby on Tees for opphugging.

## Kilder
*
Skilletegn

:*Søkeordet «skrifttegn» fører hit. Se eventuelt [[tegn]], [[skriftsystem]]er og [[skrifttype]]r

*'Skilletegn''' er skrifttegn som tjener til å skille ord (for eksempel i innskrift), setninger eller setningsdeler fra hverandre. Vanlige skilletegn er punktum (.), semikolon (;), komma (,), kolon (:), spørsmålstegn (?) og utropstegn (!). Bruken av skilletegn oppstod forholdsvis seint i  skriftens historie. I gamle innskrifter kan de enkelte orda være atskilt ved tverrstreker eller punkter (for eksempel i latinske innskrifter).

## Skilletegn
*apostrof ( ' ) ( ’ )
*kolon ( : ) ( ː )
*komma ( , )
*tankestrek ( –, — med flere )
*bindestrek ( ‐ )
*bindestrek‐minus ( - )
*hard bindestrek ( ‑ )
*ellipse ( … ) ( ... )
*utropstegn ( ! ) ( ¡ )
*punktum ( . )
*halvhøyt punktum ( · )
*interrobang ( ‽ )
*ironitegn ( ؟ )
*spørsmålstegn ( ? ) ( ¿ )
*anførselstegn (« ») (‹ ›) ( “ ” ) ( ‘ ’ ) med flere
*paragraftegn (seksjonstegn) (§)
*semikolon ( ; )
*skråstrek ( / )
*omvendt skråstrek ( \ )
*loddrett strek ( | )
*understrek ( _ )
*aldusblad ( ❦ ) ( ❧ )
*asterisk ( * )
*asterisme ( ⁂ )
*kors ( † )
*nummertegn (# )
*dobbeltkors ( ‡ )
*innsettingstegn ( ^ )
*avsnittstegn, alinea ( ¶ )
*listepunkter ( • ▪ ‣)

## [[Parentes]]er
*rundparenteser ( ( ) )
*hakeparenteser ( [ ] )
*klammeparentes ( { } )
*vinkelparenteser ( 〈 〉 )
*piggparenteser ( ⁅ ⁆ )

## Se også
* :Kategori:Tegn
* Skriftsystem
* :Kategori:Alfabeter 
* :Kategori:Ikke-alfabetisk skrift
* Skrifttyper (typografi)

## Referanser
Erdalen-hendelsen

**Erdalen-hendelsen** (i engelskspråklig faglitteratur *Erdalen event*) var en holocen kuldeanomali rundt 7&nbsp;400 f. kr. som gav seg utslag i breframstøt i Norge, senket vannstand i Sør-Sverige og en kuldeperiode i Kina. En regner med at klimaet var ca. 3 grader kaldere enn i dag.

## Definisjon
Erdalen-hendelsen er oppkalt etter bredalen Erdal. Dalen løper i nordvestlig retning fra Erdalsbreen, en brearm av Jostedalsbreen. Endemorenen som hendelsen er oppkalt etter ligger mer enn 1 kilometer nedenfor endemorenen fra den lille istiden. Isbreene var altså litt større under Erdalen-hendelsen enn i den lille istiden. Ved siden av typelokaliteten finnes det andre morener i sammenlignbar posisjon i andre norske bredaler.

## Datering
Temperaturfallet inntraff og etterfulgte grensen mellom preboreal og boreal tid, dvs omtrent 8&nbsp;300 til 7&nbsp;000 f. kr. (vanligvis innsnevret fra 8&nbsp;300 til 7&nbsp;700 f. kr.) Eikeland (1991) karbondaterte havsedimenter til en alder stort mellom 9&nbsp;460 og 9&nbsp;060 BP, dvs 8&nbsp;854 til 8&nbsp;245 f. kr. Nesje og Kvamme (1991) fant vha. karbondatering 9100 ± 200 år BP, tilsvarende 8&nbsp;295 til 7&nbsp;910 år f.kr. og tilslutt nykalibrert med CalPal 8&nbsp;571 til 7&nbsp;996 år f.kr.

## Beskrivelse
Erdalen-hendelsen korrelerer med Bond-hendelses 6, en kuldeanomali som inntraff rundt 7&nbsp;800 f.kr. med breframstøt ca 7&nbsp;600 f.kr., fulgt av et ariditetsmaksimum 100 år senere. Eksempelvis ekspanderte Jostedalsbreen tydelig mellom 8&nbsp;100 og 7&nbsp;600 f. kr. Svært likt reagerte også nordlige Folgefonna, Grovabreen, Hardangerjøkulen, sentrale Jotunheimen og Snøhetta. I Mellom-Europa korrelerer Erdalen-hendelsen med et borealt klimafall funnet i data fra  Holzmaar i Rheinland-Pfalz. 

Erdalen-hendelsen var et ganske betydelig klimatisk tilbakefall som førte til at snøgrensen ble senket 325 meter. Klimaforverringen ble fulgt av en nedbørsreduksjon på rundt 71 %. Samtidig falt sommertemperaturene omtrent 3,0 + 0,2/-0,3 ° C.

## Årsaker
Som hovedårsak til Erdalen-hendelsen regnes den enorme ferskvannstilførselen til Nord-Atlanteren og Nordishavet. På grunn av den raske temperaturstigningen i begynnelsen av holocen økte avsmeltingen av innlands- og pakkisen slik at havnivået steg hurtig.

## Se også
* Finsehendelsen
* Den flanderske transgresjon

## Referanser
Gunn Engelsrud

**Gunn Engelsrud** (født 30. desember 1951) har vært ansatt som professor ved Norges idrettshøgskole. Hun er spesialist på kvalitativ forskning og fenomenologi. Tok sin doktorgrad ved Det samfunnsvitenskapelige fakultet ved Universitetet i Oslo i 1992 i pedagogikk.

## Eksterne lenker

* Gunn Engelsruds ansattprofil på NIH.
Kirsti Pedersen Gurholt

**Kirsti Pedersen Gurholt** (født 5. november 1953) er professor ved Seksjon for kroppsøving og pedagogikk ved Norges idrettshøgskole. Hun er spesialist på friluftsliv og idrettspedagogikk. Tok sin doktorgrad ved Norges idrettshøgskole med tittelen «Det har bare vært naturlig! Friluftsliv, kjønn og kulturelle brytninger.»

## Eksterne lenker
Claes Annerstedt

**Claes Annerstedt** (født 2. oktober 1953) er professor ved Seksjon for kroppsøving og pedagogikk ved Norges idrettshøgskole. Han er spesialist på kroppsøving, pedagogikk, didaktikk og coaching. Han tok sin doktorgrad ved Göteborgs universitet i 1991 og tittelen var «Idrottslärarna och idrottsämnet. Utveckling, mål, kompetens – ett didaktiskt perspektiv.».

## Eksterne lenker

* Claes Annerstedts ansattprofil på NIH.
Huell Howser

**Huell Burnley Howser** (født 18. oktober, 1945 i Gallatin i Tennessee, død 7. januar, 2013 i Palm Springs i California) var en amerikansk filmskuespiller.

## Referanser


## Eksterne lenker
* 
* 
*
Edie McClurg

**Edie McClurg** (født 23. juli 1951) er en amerikanskskuespiller og komiker.

## Referanser


## Eksterne lenker
* 
*
Sucuk

**Sucuk** er navnet på en type sterk krydrede tyrkiske kjøttpølser og er veldig populært i Tyrkia. Sucuk er i tillegg populært i Kaukasia og på Balkan, spesielt i Bulgaria. Sucuk lages oftest av oksekjøtt eller sauekjøtt, men det er ikke uvanlig at kyllingkjøtt blandes med disse. I tillegg til kjøttet inneholder sucuk salt, pepper, ulike urter og kryddere. 

## Ulike typer sucuk
*Kangal sucuk: Lages av oksekjøtt og saukjøtt under gradvis oppvarming. 
*Baton sucuk: Lages på samme måte som kangal sucuk, men med ulik form.
*Parmak sucuk: Lages av okse og saukjøtt og har veldig sterk smak. 

## Forbruk
Sucuk er en populær grillmat i Tyrkia. Egg og sucuk er veldig populært i Tyrkia på samme måte som egg og bacon er populært i Norge. Sucuk spises til frokost, lunsj og kveldsmat, men også til middag. Sucuk brukes også når man lager toast og pizza i Tyrkia.

## Referanser
Fredrik Glad Balchen

**Fredrik Glad Balchen** (født 6. april 1815 i Bergen, død 24. april 1899 i Kristiania) var en norsk pedagog, kjent for sin døveskole i Christiania som han etablerte i 1849 og ledet frem til 1891.

Etter examen artium studerte han teologi ved Det Kongelige Frederiks Universitet i hjembyen mens han var timelærer hos Hartvig Nissen.  Fra 1846 kunne Balchen med stipend ofre seg for døvesaken, først ved å studere hos Lars Smith (1815–60) som var forstander ved døveskolen i Trondheim, den gang landets eneste hvor man bedrev *fingermetoden*. Så dro han til Tyskland hos Friedrich Moritz Hill i Weißenfels og lærte seg *talemetoden*. Denne metoden tok han i bruk da han startet sin egen skole, først i Heiberggården i Karl Johans gate, med ikke så mange elever. I 1858 kjøpte han  Schafteløkken på Elisenberg fra Thomas Heftye og med nytt navn *Elisenberg Døvstuminstitut* blev her straks over hundre elever og ni lærere med egne bygninger for internat og syketjenester.  Skolen flyttet til 
Vibes gate i 1891 og Balchen gikk samme året av som rektor. Han var også med i komitéen som utarbeidet Abnormskoleloven av 1. juli 1883.

Blant hans elever finner man Lars Havstad (1851–1913) som var statistiker og journalist, samt forleggeren Halvard Aschehoug (1851–1880).  De ble i 1871 de to første døvstumme som tok examen artium i Norge.  Blant lærerne finner en Hedevig Rosing (1827–1913) som ble ansatt i 1872 og i 1881 startet egen døvstumme-skole. Balchen døde i 1899. I 1901 ble Balchens gate (Oslo) oppkalt etter ham.

Hans foreldre var kapellan Johan Peter Balchen (1783–1827) and Christiane Wilhelmine Gulbrandsen (1789–1819), han giftet seg i 1869 med Benjamine Walgerda Heiberg (1845–1926), dattera til Caspar Cappelen Heiberg (1814–1855) og Emilie Christine Hansine Bjertnæs (1824–1865).

## Utmerkelser
* St. Olavs Orden, ridder 1873

## Se også
* Slekten Glad, Balchen (slekt), Heiberg-slekten og Cappelen (slektstre)
* Balchens gate (Oslo)
## Referanser
Khalid Saeed

**Khalid Saeed** (født 1949 i Sialkot i Punjab-provinsen i Pakistan) er en norsk kjemiker. Saeed kom til Norge som student i 1976, og tok doktorgraden ved Universitetet i Oslo i 1982 som den første pakistanske innvandreren i Norge. Saeed var også den første utenlandsstudenten som kunne titulere seg dr.scient. i Norge. Doktorgradsavhandlingen omhandlet sporelementet selen i menneskekroppen.

I 1986 grunnla Saeed Pakistansk akademikerforening (PAF). Visjonen var å fungere som et talerør og brobygger for innvandrere i Norge. I forbindelse med lanseringen av ulike bevisstgjøringskampanjer rundt tabulagte sykdommer blant innvandrere på begynnelsen av 1990-tallet, samarbeidet PAF blant annet med norske helseorganisasjoner og offentlige myndigheter. Etter å ha trukket seg fra ledervervet i foreningen har Saeed vært aktiv som foredragsholder for PAF.

## Referanser
Widar Skogan

**Widar Skogan** (født 23. april 1964) er en norsk gårdbruker og politiker (KrF). 
Han var fra 22. januar 2019 til 14. oktober 2021 statssekretær i Landbruks- og matdepartementet.

## Bakgrunn og utdannelse
Skogan gikk på videregående skole på Bardufoss vgs og er utdannet lærer (adjunkt) fra daværende Tromsø lærerhøgskole. Han har tidligere arbeidet som lærer ved Storsteinnes skole og som lærer og senere rektor ved Hamnvåg skole, begge skolene i Balsfjord kommune. Skogan bor i Balsfjord kommune og har siden 1998 arbeidet som bonde på heltid. Han er gift og har tre barn.

## Politisk arbeid
Skogan har vært medlem i KrF siden 1977 (da han var 13 år). Han har hatt en rekke verv både i KrFs ungdomsorganisasjon KrFU og i moderpartiet. Han har blant annet vært lokallagsleder i både KrFU og KrF, han har vært fylkesleder og landsstyremedlem i både KrFU og KrF, og han har også en periode vært første vara til sentralstyret i KrF.

Da Jan P. Syse dannet sin regjering i 1989, ble Skogan utnevnt til personlig sekretær for statsråd Einar Steensnæs (KrF) i Kirke- og undervisningsdepartementet og senere Utdannings- og forskningsdepartementet.

Widar Skogan har hatt flere verv som folkevalgt politiker, og han har blant annet vært varaordfører i Balsfjord kommune tidligere. I perioden 2011–2015 var han både medlem av fylkestinget i Troms og kommunestyret i Balsfjord.

Skogan har vært medlem av strategiutvalg i KrF i to perioder, først på 1990-tallet, og sist i 2010.

16. november 2012 ble Skogan valgt til å være førstekandidat for Troms KrF til stortingsvalget i 2013.

23. april 2022 ble han valgt som fylkesleder i Troms og Finnmark KrF.

## Annet
Skogan har vært styremedlem og/eller styreleder i en rekke organisasjoner innenfor blant annet landbruket og frivillig sektor. Han har også vært medlem av styret for Høgskolen i Tromsø i 10 år. Per januar 2012 er Skogan styreleder i Norsk Montessoriforbund og i Hamnvåg Montessoriskole, som er en tidligere kommunalt drevet skole som nå drives videre etter et privat initiativ som en montessoriskole med alternativ pedagogikk.

## Regjering
* 19. oktober 1989 - 31. desember 1989: Personlig sekretær Kirke- og undervisningsdepartementet
* 1. januar 1990 - 3. november 1990: Personlig sekretær Utdannings- og forskningsdepartementet

## Referanser


## Eksterne lenker
*
Diori Hamani internasjonale lufthavn

**Diori Hamani internasjonale lufthavn**  er en flyplass som ligger øst for Nigers hovedstad Niamey. Den er en delt militær og sivil flyplass, og fungerer som hovedbase for Nigers luftforsvar. Flyplassen er oppkalt etter Nigers første president Diori Hamani.

## Flyselskaper og destinasjoner

## Eksterne lenker
*
Kardak/Imia

**Kardak** (tyrkisk) eller **Imia** (gresk: Ίμια) er to små, ubebodde øyer i Egeerhavet, mellom øygruppen Dodekanesene og sørvestkysten av Tyrkia. De ligger 3,8 nautiske mil vest for kysten av den tyrkiske provinsen Muğla, 5,5 nautiske mil øst for Kalymnos og 2,5 nautiske mil sørøst for ubebodde Kalólimnos, begge greske øyer. Totalt har Imia/Kardak et areal på 4 hektar. Øyene blir også kalt for *Limnia* på gresk, *İkizce* på tyrkisk eller *Heipethes* på noen kart fra tidlig 1900-tallet. 

## Ímia/Kardak-krisen
Imia/Kardak var i januar 1996 åstedet for en militær krise og påfølgende strid om herredømmet over øya mellom Hellas og Tyrkia. Imia-Kardak-striden er en del av en større Egeerhavsstrid som handler om overherredømme over dodekanesene, kontinentalsokkelen, territorialfarvann, luftrom, flyveinformasjonsregion og demilitarisering av øyene i Egeerhavet. 

Andre lands representanter har vært forsiktige med sine uttalelser og ikke tatt direkte side i konflikten. 

## Referanser
Wallace

**Wallace** kan vise til:

## Personer
* Huset Wallace i Skottland
* William Wallace (1272?–1305) – en berømt skotsk ridder
* Edgar Wallace (1875–1932) – en britisk forfatter av kriminalromaner
* George Wallace (1919–1998) – en amerikansk demokratisk politiker
* Henry A. Wallace (1888–1965) – en amerikansk demokratisk politiker
* Alfred Russel Wallace (1823–1913) – en engelsk antropolog, biolog, zoolog og vitenskapsmann
* Wallace Oliveira dos Santos (født 1994) – en brasiliansk fotballspiller
* Wallace Fernando Pereira (født 1986) – en brasiliansk fotballspiller
* Wallace da Silva (født 1989) – en brasiliansk fotballspiller

## Fiktive personer
*Wallace (Sin City) – hovedfigur i en av *Sin City*-tegneseriene
* Wallace – hovedfigur i den britiske animasjonsserien *[[Wallace og Gromit]]*
* Eli Wallace – en figur i *Stargate Universe*.
* Wallace Fennel – en figur i *Veronica Mars*.

## Steder
* Wallace (Idaho) – en by i Idaho, USA
* Wallace (Indiana) – en by i Indiana, USA
* Wallace (Kansas) – en by i Kansas, USA
* Wallace (Nord-Carolina) – en by i Nord-Carolina, USA
* Wallace (Sør-Dakota) – en by i Sør-Dakota, USA
* Wallacelinjen – delelinje mellom Asia og Australias økologi
* Wallace Monument – et tårn ved Stirling i Skottland
* Cape Wallace – på Sør-Shetlandsøyene i Antarktis
* Wallace (månekrater)